अंबुवाची पर्व पर बंद होते हैं कपाट - विश्व प्रसिद्ध शक्तिपीठ कामाख्या मंदिर के पट अंबुवाची पर्व के मौके पर तीन दिनों के लिए बंद कर दिए जाते है। कहा जाता है कि इस दौरान देवी मां रजस्वला होती हैं। तब मंदिर परिसर में बड़ा मेला लगता है। इसे पूरब का महाकुंभ कहा जाता है। इस चार दिवसीय मेले के दौरान हर साल देश-विदेश से लाखों श्रद्धालु आते हैं।​ हालांकि कामाख्या मंदिर परिसर में अभी भी बलि दी जाती है। देश के कई मंदिरों में ये प्रथा बंद हो चुकी है लेकिन यहां बदस्तूर जारी है।